REPUBLIKA   HRVATSKA
KARLOVAČKA  ŽUPANIJA
  OPĆINA DRAGANIĆ
   OPĆINSKO VIJEĆE

KLASA: 351-03/26-01/___
URBROJ: 2133-08-01-26-___
Draganić, ______________ 2026. godine

Na temelju članka 66. stavka 1. Zakona o gospodarenju otpadom („Narodne novine“ br. 84/21 i 142/23) i članka 30. Statuta Općine Draganić („Glasnik Karlovačke županije“ 11/21), Općinsko vijeće Općine Draganić na __. sjednici održanoj dana __________ 2026. godine donosi

ODLUKU
o izmjenama Odluke o načinu pružanja javne usluge sakupljanja
komunalnog otpada na području općine Draganić

Članak 1.
U Odluci o načinu pružanja javne usluge sakupljanja komunalnog otpada na području općine Draganić („Glasnik Karlovačke županije“ br. ___/___) u članku 16. stavak 2. mijenja se i glasi:
„(2) Cijena obvezne minimalne javne usluge za korisnike usluge razvrstane u kategoriju korisnika kućanstvo jedinstvena je na čitavom području primjene ove Odluke, a iznosi 12,37 eura mjesečno bez PDV-a.“
Stavak 3. mijenja se i glasi:
„(3) Cijena obvezne minimalne javne usluge za korisnike usluge razvrstane u kategoriju korisnika koji nije kućanstvo jedinstvena je na čitavom području primjene ove Odluke, a iznosi 18,56 eura mjesečno bez PDV-a.“
Članak 2.
Ostale odredbe Odluke o načinu pružanja javne usluge sakupljanja komunalnog otpada na području općine Draganić ostaju neizmijenjene.

Članak 3.
Ova Odluka stupa na snagu osmog dana od dana objave u „Glasniku Karlovačke županije“.


PREDSJEDNIK
OPĆINSKOG VIJEĆA OPĆINE DRAGANIĆ
________________________

OBRAZLOŽENJE
Čistoća d.o.o. Karlovac dostavila je Općini Draganić prijedlog Cjenika javne usluge sakupljanja komunalnog otpada od 15. rujna 2026. godine, s obrazloženjem povećanja troškova pružanja javne usluge. Prema dostavljenom prijedlogu, ukupno povećanje troškova pružanja usluge na godišnjoj razini za područje Općine Draganić iznosi više od 60.000,00 eura, odnosno 28 % u odnosu na prethodno razdoblje. Kao razlozi navode se povećanje materijalnih troškova, troškova rada i troškova zbrinjavanja otpada.
Predlaže se povećanje cijene obvezne minimalne javne usluge za korisnike kućanstva s 9,50 na 12,37 eura mjesečno bez PDV-a te za korisnike koji nisu kućanstva sa 16,00 na 18,56 eura mjesečno bez PDV-a. Jedinične cijene pražnjenja spremnika utvrđuju se zasebnim cjenikom davatelja javne usluge, u skladu s propisanim postupkom.

